EBTA UZRAUDZĪBAS IESTĀDES DELEĢĒTAIS LĒMUMS

Nr. 90/18/COL

(2018. gada 11. oktobris),

ar ko groza Līguma par Eiropas Ekonomikas zonu I pielikuma I nodaļas 1.2. daļas 39. punktā iekļauto sarakstu, kurā norādīti Islandes un Norvēģijas robežkontroles punkti, kas ir apstiprināti veterinārajām pārbaudēm attiecībā uz dzīviem dzīvniekiem un dzīvnieku izcelsmes produktiem no trešām valstīm, un ar ko atceļ EBTA Uzraudzības iestādes Lēmumu Nr. 111/15/COL [2019/406]

EBTA UZRAUDZĪBAS IESTĀDE,

ņemot vērā EEZ līguma I pielikuma I nodaļas ievaddaļas 5. punkta b) apakšpunktu,

ņemot vērā EEZ līguma I pielikuma I nodaļas 1.1. daļas 4. punktā minēto tiesību aktu (Padomes 1997. gada 18. decembra Direktīva 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1)), kas grozīts un pielāgots EEZ līgumam ar pielāgojumiem pa nozarēm, kuri norādīti minētā līguma I pielikumā, un jo īpaši tā 6. panta 2. punktu,

ņemot vērā EEZ līguma I pielikuma I nodaļas 1.2. daļas 111. punktā minēto tiesību aktu (Komisijas 2001. gada 21. novembra Lēmums 2001/812/EK, ar kuru nosaka prasības attiecībā uz to robežkontroles punktu apstiprināšanu, kuri atbild par veterinārām pārbaudēm produktiem, ko ieved Kopienā no trešām valstīm (2)) ar grozījumiem un jo īpaši tā 3. panta 5. punktu,

kas pielāgots EEZ līgumam ar EEZ līguma 1. protokola 4. punkta d) apakšpunktu un Uzraudzības un Tiesas nolīguma 1. protokola 1. panta 2. punktu un 3. pantu,

tā kā:

Ar 2018. gada 27. aprīļa vēstuli (dok. Nr. 911402, IS atsauce Mast 18041079), Islandes Pārtikas un veterinārā iestāde (MAST) informēja Iestādi par gaidāmo Ísafjörður robežkontroles punkta (IS ISA l) slēgšanu. Tāpēc MAST lūdza svītrot šo robežkontroles punktu no to Islandes un Norvēģijas robežkontroles punktu sarakstiem, kuri ir apstiprināti veterinārajām pārbaudēm attiecībā uz dzīviem dzīvniekiem un dzīvnieku izcelsmes produktiem no trešām valstīm.

Saskaņā ar Direktīvu 97/78/EK Iestāde izveido un publicē apstiprināto robežkontroles punktu sarakstu, kuru vēlāk var grozīt vai papildināt, lai atspoguļotu izmaiņas valstu sarakstos. Pašreizējo robežkontroles punktu sarakstu Iestāde apstiprināja 2015. gada 31. martā, pieņemot Lēmumu Nr. 111/15/COL.

Tāpēc Iestādes pienākums ir grozīt Islandes un Norvēģijas robežkontroles punktu sarakstu un publicēt jaunu sarakstu, atspoguļojot izmaiņas saistībā ar Ísafjörður robežkontroles punktu.

Iestāde ar savu Lēmumu Nr. 066/18/COL (dok. Nr. 915087) ir nodevusi šo jautājumu izskatīšanai EBTA Veterinārijas un fitosanitārijas komitejā, kas palīdz EBTA Uzraudzības iestādei. Komiteja ir apstiprinājusi ierosinātās izmaiņas sarakstā. Attiecīgi pasākumu projekts ir saskaņā ar komitejas atzinumu.

Saskaņā ar EBTA Uzraudzības iestādes 2013. gada 11. decembra Lēmuma Nr. 494/13/COL 6. punktu kolēģijas loceklis ar īpašu atbildību par veterinārijas un fitosanitārijas jautājumiem ir pilnvarots pieņemt pasākumu projektu, ar ko groza to EBTA valsts robežkontroles punktu sarakstu, kuri ir apstiprināti veterinārajām pārbaudēm attiecībā uz dzīviem dzīvniekiem un dzīvnieku izcelsmes produktiem no trešām valstīm, ja pasākumu projekts ir saskaņā ar atzinumu, ko sniegusi EBTA Veterinārijas un fitosanitārijas komiteja, kura palīdz EBTA Uzraudzības iestādei,

IR PIEŅĒMUSI ŠO LĒMUMU.

1. Robežkontroles punkts Ísafjörður (IS ISA 1) tiek svītrots no Līguma par Eiropas Ekonomikas zonu I pielikuma I nodaļas 1.2. daļas 39. punktā iekļautā saraksta, kurā norādīti Islandes un Norvēģijas robežkontroles punkti, kas ir apstiprināti veterinārajām pārbaudēm attiecībā uz dzīviem dzīvniekiem un dzīvnieku izcelsmes produktiem no trešām valstīm.

2. Veterinārās pārbaudes attiecībā uz dzīviem dzīvniekiem un dzīvnieku izcelsmes produktiem, ko ieved Islandē un Norvēģijā no trešām valstīm, veic kompetentās valstu iestādes apstiprinātajos robežkontroles punktos, kas iekļauti sarakstā šā lēmuma pielikumā.

3. Ar šo atceļ EBTA Uzraudzības iestādes 2015. gada 31. marta Lēmumu Nr. 111/15/COL.

4. Šis lēmums stājas spēkā tā parakstīšanas dienā.

5. Šis lēmums ir adresēts Islandei un Norvēģijai.

6. Autentisks ir šā lēmuma teksts angļu valodā.

EBTA Uzraudzības iestādes vārdā, rīkojoties saskaņā ar Lēmumu Nr. 494/13/COL, – atbildīgais kolēģijas loceklis Högni S. KRISTJÁNSSON līdzparakstījies Tieslietu un administratīvo lietu nodaļas direktora statusā Carsten ZATSCHLER

(1) OV L 24, 30.1.1998., 9. lpp.

(2) OV L 306, 23.11.2001., 28. lpp.